## *A 324/2020. (VII.1.) Korm. rendeletben foglaltak alapján*

***Javaslat a***

***„Prielle Kornélia, a színésznő”***

***települési/tájegységi/ágazati[[1]](#footnote-1) értéktárba történő felvételéhez***

Készítette:

|  |  |
| --- | --- |
| Kishalmi Istvánné | (név) |
| Kishalmi Istvánné | (aláírás) |
| Szabadszállás, 2021.06.01-jén | (település, dátum) |

**P.H.**

**I. A JAVASLATTEVŐ ADATAI**

1. A javaslatot benyújtó (**személy**/intézmény/szervezet/vállalkozás) neve:

**Kishalmi Istvánné**

1. A javaslatot benyújtó **személy** vagy kapcsolattartó személy adatai:

Név**: Kishalmi Istvánné**

Levelezési cím: **6080 Szabadszállás, Kossuth Lajos út 36/7. szám**

Telefonszám: **+36-70-417-4170**

E-mail cím: [**kishalmijucus@gmail.com**](mailto:kishalmijucus@gmail.com)

**II. A NEMZETI ÉRTÉK ADATAI**

1. A nemzeti érték megnevezése

**„ Prielle Kornélia, a színésznő”**

1. A nemzeti érték szakterületenkénti kategóriák szerinti besorolása[[2]](#footnote-2)

|  |  |  |
| --- | --- | --- |
| □ agrár- és élelmiszergazdaság | □ egészség és életmód | □ épített környezet |
| □ ipari és műszaki megoldások | **X kulturális örökség** | □ sport |
| □ természeti környezet | □ turizmus |  |
| a szakterületi besorolás indokolása:  **Prielle Kornélia a 19. századi, reformkori magyar kultúra, színjátszás egyik fontos személyisége, alakja volt. Művészetét mélyen áthatotta nemzetének, népének szeretete, a magyar nyelvűség elvitathatatlan létjogosultságának eszméje. Több mint 60 éven keresztül volt a nemzeti színjátszás magasan elismert dívája, munkásságát saját korának színikritikusai is nagy tisztelettel emlegették. Élete utolsó pár hónapját töltötte - elborult elmével - Szabadszálláson, de akkori férje, Rozsnyay Kálmán gróf, aki Szabadszálláson élt, a helyi református temetőben helyeztette örök nyugalomra a színésznőt.**  **Szabadszállás azóta is büszke erre a tényre, sírját a település közössége gondozza.** | | |
| 1. A nemzeti érték a magyarországi együtt élő népekhez, az államalkotó tényezőként elismert nemzetiségekhez kapcsolódó érték: | | |
| □igen, amely nemzetiség:[[3]](#footnote-3) |  | |
| **X nem** |  | |

1. A nemzeti érték fellelhetőségének helye:

**6080 Szabadszállás, Bercsényi Miklós utca, helyi református temető, B. parcella 1. sor, 15. sírhely**

1. Az értéktár megnevezése, amelybe a nemzeti érték felvételét kezdeményezik:

|  |  |  |
| --- | --- | --- |
| **X** **települési** | □ tájegységi | □ ágazati |
| amely értéktár neve: **Szabadszállás Települési Értéktár** | | |

1. A nemzeti érték rövid, szöveges bemutatása, egyedi jellemzőinek és történetének leírása a megjelölt szakterületi kategória indokolása (amennyiben nemzetiséghez kapcsolódó érték, a nemzetiségi vonatkozások, a nemzetiséghez való kötődés bemutatása):

*Prielle Kornélia[[4]](#footnote-4) [ejtsd: priel], született Prielle Antónia (Máramarossziget, 1826. június 1. – Budapest, 1906. február 25.) magyar színésznő, a Nemzeti Színház első örökös tagja.*

*Atyja, a francia származású Prielle József szíjgyártó volt; anyja erdélyi asszony, családi nevén Székely Eleonóra. A keresztelésnél az Antónia utónevet kapta, melyet azonban már gyermekkorától a Kornélia keresztnév váltott fel.*

*Tizenöt éves korában, 1841. június 10-én lépett először színpadra Szatmáron, Tóth István társulatában a Két gályarab c. drámában, egy 11 éves kisfiú szerepében. Marosvásárhelyt ismerkedett meg Dérynével, aki nagy szeretettel foglalkozott vele, buzgón oktatgatta és kitől saját megemlékezése szerint is sokat tanult. 1844-ben Nagyenyeden ismerte meg, majd hívta meg a Nemzeti Színházhoz Szigligeti Ede. Fellépését igen kedvezően fogadták, a Honderű bírálója nem késett rámutatni, hogy: »****Benne ritka színészi tehetség rejlik, mely évek folytán a művészi tökély nem mindennapi fokára fejlődhetik****.«*

*1846 őszén esett meg rövid és romantikus ismeretsége Petőfivel, melynek majdnem házasság lett a vége.*

*Petőfi a pár napos epizód után visszapártolt Szendrey Júliához, Kornélia pedig a következő évben nőül ment egy nagytehetségű kezdő pályatársához, Szerdahelyi Kálmánhoz, a jónevű és sokoldalú Szerdahelyi József fiához. Mikor az ifjú férj a következő évben honvédnek állt, házasságukat felbontották. 1849-ben Hidassy Elek földbirtokos huszárkapitány felesége lett és egy időre szakított a színpaddal. De tartós ez a házasság sem volt. Hidassy 1851-ben felcsapott színésznek, majd színigazgatónak is, nemsokára elváltak.*

*Prielle visszatért a színpadra. Kritikusai pedig a következőképpen ismerték őt el: „****Nem magas, de igazi csinos és szép arányú külseje, szelíd, nemes és fogékony arca, nem erős, de igen kellemes csengő hangja, kerek művészi egészet tesznek, melyen a mesterkélés mit sem ront****.«* ***1861 tavaszától mintegy 45 éven át a pesti Nemzeti Színház meghatározó színésze lett. Húszévi nemzeti színházi működése alkalmával, azzal tisztelték meg, hogy a színház örökös tagjává nevezték ki (1881. április 1.); az elismerésnek ez a formája legelső ízben őt érte****.*

*A színészi hanyatlás legáltalánosabb tünete, az emlékezőtehetség csökkenése is bámulatosan sokáig megkímélte és még utolsó éveiben is készséggel elvállalt és megindítóan eljátszott több új szerepet.* ***1903. március 12-én a színészkongresszus résztvevői, az egész hazai színészet képviselői a Színészegyesület örökös dísztagjául választották meg. 1904. december 1-én a nemzeti színházi első felléptének hatvanadik évfordulóján díszelőadást tartottak****, mely alkalommal Somló Sándor igazgató üdvözölte. E jubiláris estén Prielle 2291-edszer lépett fel a Nemzeti Színház színpadán.*

*1905-ben, hetvenkilencedik életévében mutatkoztak csak rajta a fizikai hanyatlás tünetei. Sűrűn ismétlődő megbetegedései következtében színpadra többé nem léphetett, visszavonultságában megszállta az elhagyatottság fájdalmas érzése és talán ez bírta rá arra is, hogy egy külföldről hazatért fiatal írónak, a nála 45 évvel fiatalabb Rozsnyay Kálmánnak iránta huzamos időn át tanúsított gondoskodását kései házasságkötésükbe való beleegyezésével találja meg.*

*Két hónappal halála előtt, 1905. december 24-én, már elborult elmével — szembeszállva a családja és a közvélemény részéről megnyilvánuló heves ellenzéssel — Budapesten, a Józsefvárosban újra férjhez ment. Rozsnyay Kálmán azonban csak rövid ideig ápolhatta, gondozhatta a színésznőt, mert 1906. február 25-én este tíz órakor, Prielle Kornélia elhunyt.*

*Temetése a régi Nemzeti Színház épületéből ment végbe február 27-én, óriási gyászoló közönség jelenlétében. Petri Elek református lelkész és Somló Sándor igazgató búcsúztatták, majd a Keleti pályaudvaron a kartársak nevében Mihályfi Károly mondott gyászbeszédet és onnan a koporsót Szabadszállásra vitték és ott helyezték örök nyugalomra 1906. február 28-án délután. Síremléke 1965 óta áll a felső református temetőben.* ***Működését a nemzet köztudata azóta is a magyar színészet történetének legelső vonalába helyezi. Pályája a magyar színészet hőskorából indult el s belenyúlt a modern színjátszás bölcsőkorába; nagy hagyományokat indított meg maga is, hatása mindmáig elevenen munkál a színpad legjobbjainak művészetében.*** *Elsősorban Csiky Gergely és mások társadalmi drámáiban nyújtott alakításai emlékezetesek.*

**Prielle Kornélia – kortársai által is – elismert művészi kvalitása méltán alkalmas arra, hogy személye, emléke kulturális érték, példa legyen. Szabadszálláshoz való „kötődése” Petőfi Sándor és Rozsnyai Kálmán révén meghatározható. Nyughelye – holtában – végképp e kun településhez köti. Petőfihez kötődő rövid kapcsolata miatt, a szabadszállási Petőfi-emlékhelyek közt tartják nyílván.**

**Korhadó fejfás sírjára a helyi múzeumbarátok köre és a hagyománytisztelők a Községi Tanács anyagi támogatásával síremléket állítottak, melyet ünnepélyes keretek közt, 1964. szeptember 27-én avattak (a Nemzeti Színház és a Színháztörténeti Múzeum képviselőinek jelenlétében).**

**Síremlékén két tábla van. A fejrésznél lévő táblán a színház szimbóluma, a síró és a nevető arc ábrája alatt a színésznő neve, PRIELLE KORNÉLIA, alatta a SZÍNMŰVÉSZ kifejezés, az alatt a színésznő születésének és elhunytának évszáma van: 1826-1906. Az alsó táblán a sírhely felújítására emlékeztető felirat van: E sírt felújította szabadszállás község 1964.**

1. Indoklás az értéktárba felvétel mellett:

***Bár nem a településünk szülötte, de a fentiek alapján is tény az a fontos szerepe, amelyet a magyar színjátszás megerősítéséért, fejlesztéséért, népszerűsítéséért tett, így síremléke - amely 1965 óta áll a szabadszállási református temetőben - településünk legfontosabb értékei, emlékei közé sorolható. A sír gondozását, felújítását városunk önkormányzata végzi. Iskolánk diákjai évente a költészet napi vándorútjuk során tisztelegnek a színésznő emlékhelye előtt.***

1. A nemzeti értékkel kapcsolatos információt megjelenítő források listája (bibliográfia, honlapok, multimédiás források)

* **Prielle Kornélia (A Wikipédiából, a szabad enciklopédiából)**

<https://hu.wikipedia.org/wiki/Prielle_Korn%C3%A9lia> (letöltve 2021.05.28.)

* **A színésznő, aki majdnem Petőfi felesége lett**

<https://index.hu/kultur/2016/05/31/prielle_kornelia_petofi_sandor/> (letöltve 2021.05.28.)

* **Prielle Kornélia; *Priel* Antónia (MAGYAR SZÍNHÁZMŰVÉSZETI LEXIKON)**

<https://mek.oszk.hu/02100/02139/html/sz20/338.html> (letöltve 2021.05.28.)

1. A nemzeti érték hivatalos weboldalának címe:

[**www.szabadszallas.hu/turisztika/ertektar**](http://www.szabadszallas.hu/turisztika/ertektar)

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális-dokumentációja

 

**Prielle Kornélia színésznő [[5]](#footnote-5) [[6]](#footnote-6)**



**Prielle Kornélia síremléke**

1. A Htv. 1. § (1) bekezdés *m)* pontjának való megfelelést valószínűsítő dokumentumok, támogató és ajánló levelek

***Az ajánlást, az „Együtt Szabadszállásért!” Egyesület felkérésére, Kishalmi Istvánné egyesületi tag készítette, Prielle Kornélia művészi kvalitása és szabadszállási kötődése bemutatására.***

***Szabadszállás, 2021. június 1.***

Kiss József

***az egyesület vezetője***

1. A javaslatban megadott adatok kezelésére, illetve a benyújtott teljes dokumentáció, - ideértve a csatolt dokumentumok, saját készítésű fényképek és filmek felhasználására is - vonatkozó hozzájáruló nyilatkozat

**HOZZÁJÁRULÓ NYILATKOZAT SZEMÉLYES ADATOK KEZELÉSÉHEZ**

**Alulírott Kishalmi Istvánné, mint a nemzeti érték Szabadszállás Települési Értéktárba történő felvételét kezdeményező javaslattevő, hozzájárulok a formanyomtatványban megadott személyes adataim (név, cím, telefonszám, e-mail cím) Szabadszállás Város Önkormányzata és a Szabadszállás Települési Értéktár Bizottság, mint adatkezelők, általi automatikus feldolgozásához, tárolásához és felhasználásához.**

**Engedélyezem az általam készített, tulajdonomat képező fénykép dokumentumoknak a Szabadszállás Települési Értéktárba történő felvételre irányuló javaslathoz történő felhasználását, ennek körében engedélyezem, hogy ezt a dokumentumot Szabadszállás Város Önkormányzata és a Szabadszállás Települési Értéktár Bizottság, mint adatkezelők, feladatkörükben eljárva korlátlanul, bármikor térítés- és díjmentesen felhasználhatják, nyilvánosságra hozhatják a nemzeti érték nyilvántartása, dokumentálása és népszerűsítése érdekében.**

**Szabadszállás, 2021. június 01.**

Kishalmi Istvánné

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a dokumentáció készítője

1. A nem saját készítésű dokumentumok szerepeltetése esetén az adott dokumentum tulajdonosának hozzájáruló nyilatkozata a szabad felhasználásról

**nemleges**

1. Kérjük, húzza alá a megfelelőt. [↑](#footnote-ref-1)
2. Egy szakterületenkénti kategória megjelölése lehetséges. [↑](#footnote-ref-2)
3. Kérjük, jelölje és nevezze meg, amennyiben magyarországi együtt élő népekhez, az államalkotó tényezőként elismert nemzetiségekhez kapcsolódó az érték. [↑](#footnote-ref-3)
4. <https://hu.wikipedia.org/wiki/Prielle_Korn%C3%A9lia> alapján, letöltve 2021.05.28. [↑](#footnote-ref-4)
5. Prielle Kornélia (1826–1906) színésznő. Pollák Zsigmond metszete (Vasárnapi Ujság, 1869. június 20.) [↑](#footnote-ref-5)
6. Tóth Sándor *Szabadszállás múltjából*, Szabadszállás 2001., 506. [↑](#footnote-ref-6)